**O barskim maslinjacima**

 Taman pomislimo da o maslinama i maslinovom ulju znamo sve, a onda od naučnika stignu nove informacije o njihovom lekovitom svojstvu. Smatra se da je maslina jedna od najstarijih namirnica, poznata već između 5 000 i 7 000 godina, poreklom s Krita. Ubrzo se proširila u Egipat, Grčku, Palestinu i Malu Aziju. Zanimljivo je kazivanje o barskim maslinjacima - nijedan mladić nije mogao da se oženi ako predhodno ne zasadi određeni broj maslinovih mladica.Stara maslina na Mirovici (5km od Bara ka Ulcinju) je najstarija maslina u Evropi , stara  preko 2000 godina, među tri najstarije u svetu. Obim stabla je čak 10m. Legenda govori da su se oko masline održavali skupovi zavađenih porodica i na tom mestu dolazilo je do pomirenja.

|  |
| --- |
| **Simbolika masline** |
|  |

|  |
| --- |
|  Maslini se kao biljci pripisuju i mnogobrojna simbolička značenja. Zbog čvrstoće i otpornosti, maslina je postala simbolom snage. Herkul je tako imao toljagu od maslinovog drveta, dok je Odisej maslinovim štapom oslepio Kiklopa. Maslina je i simbol odanosti i vernosti. Stoga ne čudi što je Odisejev i Penelopin bračni krevet bio načinjen na panju drva masline. |

|  |
| --- |
| Izraelski narod ponekad se upoređuje s maslinom: kao što se dragoceno ulje dobija tek ceđenjem ploda masline, tako su i patnje koje su Židovi morali proći tokom svoje istorije proizvele dragocenu spoznaju o pravim vrednostima. Stoga se oko simbola Židovskog naroda u *grbu države* Izrael – Menorah, povijaju dve maslinove grančice. Maslina je dobila status svetosti u Kur'anu i proglašena je svetim drvom. |

|  |
| --- |
| U hršćanstvu maslina je simbol providnosti i brige za ljude. Mojsije je tako npr. oslobađao muškarce od ratovanja ukoliko su uzgajali masline. Golubica koja se nakon potopa vratila na Noinu arku u kljunu je nosila maslinovu grančicu, kao simbol pomirenja Boga s ljudima. Kasnije je maslinova grančica postala opšteprihvaćen simbol mira. |